ועדת הכספים, כנסת 16, פרוטוקול מספר 236, 2005-11-22 09:30

יעקב ליצמן: שלום לכולם.

יעקב ליצמן: הנושא על סדר היום הוא אי תשלום שכר במועצות הדתיות.

יעקב ליצמן: השאלה שלנו היא איך מקדמים את הנושא.

יעקב ליצמן: יש התקדמות מסוימת מזה שהממשלה החליטה את מה שהחליטה.

זבולון אורלב: אני מבקש שישלחו לך את החלטת הממשלה.

יעקב ליצמן: קובי הבר, מהאוצר, התנגד.

יעקב ליצמן: צריך לראות לאיזה סיכומים אנחנו מגיעים .

בנימין אלון: בוא נפריד בין שני דברים - בת ים, שם יש חובות --

יעקב ליצמן: ברור שאנחנו חייבים להגיע למצב ללחוץ על האוצר באיזושהי צורה.

יעקב ליצמן: יש לנו עוד שבועיים.

יעקב ליצמן: אנחנו צריכים לראות מה אנחנו עושים, כי אי אפשר לעבור על זה לסדר היום.

זבולון אורלב: אני חושב שהפתרון, לפני קובי הבר, הוא פניה למנכ"ל משרד ראש הממשלה.

יעקב ליצמן: הזמנו אותו לישיבה.

יעקב ליצמן: נזמין אותו שוב, וגם את קובי הבר.

זבולון אורלב: וגם את מנכ"ל משרד הפנים.

זבולון אורלב: אם יש פתרון הוא כאשר שלושתם יושבים יחד.

זבולון אורלב: התקווה היחידה שהבעיה תיפתר היא רק כאשר שלושתם יושבים יחד, כי למיטב ידיעתי הם אף פעם לא ישבו יחד, כי סדר היום הדחוף תמיד דוחה דברים.

זבולון אורלב: גם היום, בהיעדר השר, אין שר פנים שינסה לחבל בעניין.

זבולון אורלב: ראש הממשלה, לכאורה, אין לו עניין ללכת לבחירות עם קופת שרצים של אנשים שלא קיבלו משכורת.

זבולון אורלב: גם אילן כהן - הוא אדם חיובי, וכך גם קובי הבר.

זבולון אורלב: צריכים לוודא ששלושתם באים, כי בהיעדר אחד מהם - אין טעם לשבת.

זבולון אורלב: תמיד זורקים את האחריות על החוליה שחסרה.

יעקב ליצמן: אז נסכם ששלושתם יגיעו בשעה 09:00 בבוקר.

זבולון אורלב: אני מציע להזמין גם את ראש השלטון המקומי בכבודו ובעצמו.

יעקב ליצמן: צריך לעשות דיון עם עדי אלדר על אי העברת כספים לשירותי כבאות ולמועצות הדתיות.

יחזקאל לביא: חלק מהכספים כן עברו לרשויות, אלא מה?

יחזקאל לביא: זה עובר אליהם, ואז זה נבלע באותו - -

זבולון אורלב: גם לנושא של שירותי הדת - אני מבקש להזמין אותו, אישית, את עדי אלדר.

יעקב ליצמן: אני מודה לכם, הישיבה נעולה.